เรื่องร้องเรียน (ถนน,ร้องเรียน,ป้าย,เสียงรบกวน,ความปลอดภัย,จราจร) วันที่ 2023-09-18 02:25:29 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037251
ขอความอนุเคราะห์ให้ติดตั้งป้ายระบุให้รอสัญญาณไฟจราจรเลี้ยวซ้าย  บริเวณถนนวัฒนธรรม แยกผังเมือง แขวงห้วยขวาง เขตห้วยขวาง กรุงเทพมหานคร จุดสังเกตอยู่ติดกับกรมโยธาธิการ เนื่องจากผู้ร้องแจ้งว่าบริเวณดังกล่าวมีสัญญาณไฟจราจร แต่ช่องทางเลี้ยวซ้ายไม่มีการติดตั้งป้ายระบุให้รอสัญญาณไฟจราจรเลี้ยวซ้าย ทำให้รถที่สัญจรผ่านคิดว่าช่องทางเลี้ยวซ้ายผ่านตลอด และบริเวณดังกล่าวก็ไม่ได้มีป้ายระบุว่าเลี้ยวซ้ายผ่านตลอด ผู้ร้องที่อยู่หยุดรอสัญญาณไฟจราจรคันที่ 1 จึงไม่มีการขับเลี้ยวซ้ายไป ทำให้มีการถูกบีบแตรใส่ มีการโดนรถกระบะกระพริบไฟใส่  มาจอดเทียบด่าว่าผู้ร้อง และล่าสุดบริษัทรถทัวร์มีการบีบแตรเสียงดังใส่ เพราะคิดว่าผู้ร้องไม่เลี้ยวซ้าย ซึ่งผู้ร้องเห็นว่าตนเองเคารพกฎจราจร ถ้าผู้ร้องเลี้ยวซ้ายไปโดยที่ไม่มีป้ายระบุว่าเลี้ยวซ้ายผ่านตลอด เกรงว่าจะโดนกล้องจับว่าฝ่าฝืนกฎจราจร ก็จะมีความผิด และไม่ได้รับความปลอดภัยในชีวิต อีกทั้งผู้ร้องพบเห็นว่ารถคันอื่นกลับมีการขับผ่าสัญญาณไฟจราจรเพื่อเลี้ยวซ้ายตลอดซึ่งผิดกฎหมาย ทั้งที่อยู่ใกล้กับป้อมตำรวจสถานีตำรวจนครบาลห้วยขวาง  จึงขอความอนุเคราะห์ให้ติดตั้งป้ายระบุให้รอสัญญาณไฟจราจรเลี้ยวซ้ายเพื่อความเข้าใจตรงกันของผู้ที่สัญจรผ่าน ผู้ร้องประสบปัญหามา 2 ครั้งแล้ว ในระยะเวลาประมาณ 1 ปี เบื้องต้นผู้ร้องติดต่อแจ้งเรื่องไปยังสถานีตำรวจนครบาลห้วยขวางแล้ว (ประชาชนประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata